proxectonos/corpus_dominio_legal_administrativo_tmp huggingface dataset:
RESOLUCIÓN do 20 de setembro de 2010, da Dirección Xeral de Conservación da Natureza, pola que se dá publicidade aos beneficiarios das axudas concedidas ao abeiro da Orde do 18 de decembro de 2009 pola que se establecen as bases reguladoras para a concesión de axudas a entidades colaboradoras de pesca fluvial para o fomento da riqueza piscícola e se convocan para o ano 2010.
CONSELLERÍA DO MEDIO RURAL — III. OUTRAS DISPOSICIÓNS — 15/10/2010

De conformidade co disposto no artigo 18 da Lei 38/2003, xeral de subvencións, no artigo 78.8º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e no artigo 11 da Orde do 18 de decembro de 2009 pola que se establecen as bases reguladoras para a concesión de axudas a entidades colaboradoras de pesca fluvial para o fomento da riqueza piscícola e se convocan para o ano 2010, procédese por esta á publicación do extracto das axudas outorgadas pola Consellería do Medio Rural ao abeiro da Orde do 18 de decembro de 2009 pola que se establecen as bases reguladoras para a concesión de axudas a entidades colaboradoras de pesca fluvial para o fomento da riqueza piscícola e se convocan para o ano 2010.
Deste xeito, cómpre sinalar, polo que atinxe ás axudas concedidas con cargo aos orzamentos xerais da Comunidade Autónoma de Galicia para o ano 2010, o seguinte:
a) Norma reguladora da convocatoria: Orde do 18 de decembro de 2009 pola que se establecen as bases reguladoras para a concesión de axudas a entidades colaboradoras de pesca fluvial para o fomento da riqueza piscícola e se convocan para o ano 2010.
b) Aplicación orzamentaria: 13.06.541B.781.0.
c) Crédito orzamentario: 100.000 .
d) Destinatarios: sociedades ou asociacións que teñan o nomeamento de entidade colaboradora, de conformidade co disposto na Lei 7/1992, do 24 de xullo, de pesca fluvial, e no Regulamento de ordenación da pesca fluvial e dos ecosistemas acuáticos continentais.
e) Entidades beneficiarias, importe e finalidade das axudas:
Ver referencia pdf "19900D006P018.PDF"
Santiago de Compostela, 20 de setembro de 2010.
Ricardo García-Borregón Millán
Director xeral de Conservación da Natureza
RESOLUCIÓN do 20 de setembro de 2010, da Dirección Xeral de Conservación da Natureza, pola que se dá publicidade aos beneficiarios das axudas concedidas ao abeiro da Orde do 21 de decembro de 2009 pola que se establecen as bases reguladoras e se convocan para o ano 2010 as axudas para a prevención de ataques de lobo ao gando.
CONSELLERÍA DO MEDIO RURAL — III. OUTRAS DISPOSICIÓNS — 15/10/2010

De conformidade co disposto no artigo 18 da Lei 38/2003, xeral de subvencións, no artigo 78.8º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e no artigo 14 da Orde do 21 de decembro de 2009 pola que se establecen as bases reguladoras e se convocan para 2010 as axudas para a prevención de ataques de lobo ao gando, procédese por medio desta resolución á publicación do extracto das axudas outorgadas pola Consellería do Medio Rural ao abeiro da Orde do 21 de decembro de 2009 pola que se establecen as bases reguladoras e se convocan para 2010 as axudas para a prevención de ataques de lobo ao gando.
Deste xeito, cómpre sinalar, polo que atinxe ás axudas concedidas con cargo aos orzamentos xerais da Comunidade Autónoma de Galicia para o ano 2010, o seguinte:
a) Norma reguladora da convocatoria: Orde do 21 de decembro de 2009 pola que se establecen as bases reguladoras e se convocan para 2010 as axudas para a prevención de ataques de lobo ao gando.
b) Aplicación orzamentaria: 13.06.541B.770.1.
c) Crédito orzamentario: 28.000 .
d) Destinatarios: gandeiros con explotacións na Comunidade Autónoma de Galicia, das especies ovina, vacúa e cabrúa.
e) Beneficiarios, importe e finalidade das axudas:
Ver referencia pdf "19900D006P018.PDF"
Santiago de Compostela, 20 de setembro de 2010.
Ricardo García-Borregón Millán
Director xeral de Conservación da Natureza
ORDE do 6 de outubro de 2010 pola que se establecen os domingos e festivos en que se autoriza a apertura de establecementos comerciais durante o ano 2011.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 15/10/2010

A Lei 13/2006, do 27 de decembro, de horarios comerciais de Galicia (DOG do 28 de decembro) determina no seu artigo 5 que os domingos e días festivos en que os establecementos comerciais poderán permanecer abertos ao público serán, como máximo, de oito ao ano. O tempo máximo entre a apertura e o peche en domingos e días festivos autorizados será de doce horas.
O artigo 6 do mesmo texto legal sinala que os domingos e festivos de apertura serán determinados para cada período anual mediante orde da consellería que posúa as competencias en materia de comercio, que se publicará no Diario Oficial de Galicia antes do 15 de outubro do ano anterior ao da súa aplicación, logo da consulta ás asociacións de consumidores máis representativas con implantación en toda a comunidade, ao Consello Galego de Cámaras Oficiais de Comercio, Industria e Navegación de Galicia e ás demais organizacións empresariais e sindicais do sector comercial máis representativas de Galicia.
Con independencia do establecido no parágrafo anterior e co obxectivo de protexer os intereses comerciais nos diferentes concellos, así que fosen publicadas no Diario Oficial de Galicia as datas a que fai referencia este artigo, calquera concello poderá solicitar da consellería competente en materia de comercio a modificación de dúas datas para o seu termo municipal. Esta solicitude deberá ser motivada e realizarse antes do 15 de novembro, e terán que xuntarse os informes emitidos pola cámara de comercio, industria e navegación da zona e polas organizacións empresariais e sindicais do sector comercial máis representativas. A consellería resolverá no prazo de quince días, contados desde a presentación da solicitude. De transcorrer o dito prazo sen resolución expresa, considerarase estimada a petición. Con anterioridade ao 15 de decembro serán publicados no Diario Oficial de Galicia os cambios que se aprobasen.
A Consellería de Economía e Industria ten competencia en materia de comercio de acordo co disposto no Decreto 324/2009, do 11 de xuño, polo que se establece a estrutura orgánica da Consellería de Economía e Industria.
En aplicación dos citados preceptos, logo de consulta efectuada aos axentes socioeconómicos determinados pola lei, e tendo en conta o interese xeral do comercio e dos consumidores, procédese á fixación dos oito domingos e festivos que, para os efectos do exercicio da actividade comercial, terán a condición de hábiles durante o ano 2011.
Polo tanto, en uso das facultades que teño conferidas,
DISPOÑO:
Artigo único.-Os domingos e festivos en que os establecementos comerciais poderán permanecer abertos ao público cun horario máximo de 12 horas diarias durante o ano 2011 son:
2 de xaneiro.
9 de xaneiro.
19 de marzo.
3 de xullo.
4 de decembro.
8 de decembro.
11 de decembro.
18 de decembro.
Santiago de Compostela, 6 de outubro de 2010.
Javier Guerra Fernández
Conselleiro de Economía e Industria
CORRECCIÓN de erros.-Resolución do 21 de setembro de 2010 pola que se publica o Plan de formación continua dos empregados públicos da Administración de xustiza en Galicia para o ano 2010 e se aproban as bases para a participación nestas accións formativas.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 14/10/2010

Advertido erro, na referida resolución, publicada no DOG nº 190, do 1 de outubro de 2010, procede facer a seguinte corrección:
No anexo onde di:
«Prevención de riscos laborais 1 edición, 25 horas, 50 prazas, datas 25 out.-25 nov.».
Debería dicir:
«Prevención de riscos laborais 1 edición, 30 horas, 50 prazas, datas 25 out.-25 nov.».
ORDE do 30 de setembro de 2010 pola que se modifica o artigo 16 do anexo I da Orde do 18 de xuño de 2010 pola que se establecen as bases reguladoras para a concesión, en réxime de concorrencia competitiva, das subvencións para a mobilización, dinamización e sistematización da innovación, cofinanciadas polo Fondo Europeo de Desenvolvemento Rexional (Feder), no marco do Programa operativo Feder Galicia 2007-2013, e se procede á súa convocatoria para o ano 2010. (IN828A-presentación electrónica).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 14/10/2010

Por Orde do 18 de xuño de 2010 se establecen as bases reguladoras para a concesión, en réxime de concorrencia competitiva, das subvencións para a mobilización, dinamización e sistematización da innovación, cofinanciadas polo Fondo Europeo de Desenvolvemento Rexional (Feder), no marco do Programa operativo Feder Galicia 2007-2013, e se procede á súa convocatoria para o ano 2010.
No artigo 16.1º do anexo I da devandita orde establécese que para cobrar a totalidade da subvención concedida ou para cobrar o pagamento á conta, de ser o caso, o beneficiario deberá presentar nos lugares sinalados no artigo 3 desta convocatoria, e na data límite do 30 de novembro de 2010, un exemplar da documentación que se indica. Establécese, así mesmo, que en ningún caso se admitirán xustificantes de pagamento con data posterior ao 30 de novembro de 2010.
Tendo en conta o atraso producido na resolución das ditas axudas, motivado polo volume de solicitudes presentadas e polo longo proceso de avaliación, e co fin de viabilizar o proceso de xestión e dado que non se causa prexuízo a terceiros, procede modificar o referido artigo 16.1º do anexo I da convocatoria,
DISPOÑO:
A modificación parcial do artigo 16 do anexo I da Orde do 18 de xuño de 2010 pola que se establecen as bases reguladoras para a concesión, en réxime de concorrencia competitiva, das subvencións para a mobilización, dinamización e sistematización da innovación, cofinanciadas polo Fondo Europeo de Desenvolvemento Rexional (Feder), no marco do Programa operativo Feder Galicia 2007-2013, e se procede á súa convocatoria para o ano 2010, que queda redactado do seguinte xeito nos parágrafos afectados:
16.1. Para cobrar a totalidade da subvención concedida ou para cobrar o pagamento á conta, de ser o caso, o beneficiario deberá presentar nos lugares sinalados no artigo 3 desta convocatoria, e na data límite do 30 de decembro de 2010, un exemplar da seguinte documentación: (.../...).
16.1.c. Xustificación do pagamento: transferencia bancaria, certificación bancaria ou extracto de pagamento, en orixinal ou copia compulsada. En ningún caso se admitirán xustificantes de pagamento con data posterior ao 30 de decembro de 2010. Nestes documentos deberán estar claramente identificados o receptor e o emisor do pagamento, a satisfacción do importe total da factura e o concepto a que corresponden.
Santiago de Compostela, 30 de setembro de 2010.
Javier Guerra Fernández
Conselleiro de Economía e Industria
ORDE do 7 de outubro de 2010 pola que se modifica o importe do crédito destinado ás accións convocadas pola Orde do 10 de xuño de 2010, pola que se establecen as bases para a concesión, en réxime de concorrencia competitiva, das bolsas para estadías no estranxeiro e en centros españois situados fóra da Comunidade Autónoma de Galicia, correspondentes a diversas accións de formación de investigadores do Programa de recursos humanos do Plan Galego de Investigación, Desenvolvemento e Innovación Tecnolóxica (2006-2010), cofinanciadas polo Fondo Social Europeo (FSE), no marco do Programa operativo FSE Galicia 2007-2013, e se procede á súa convocatoria para o ano 2010 (Diario Oficial de Galicia número 114, do 17 de xuño).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 14/10/2010

Pola orde da Consellería de Economía e Industria do 10 de xuño de 2010 (DOG nº 114, do 17 de xuño) convócanse as bolsas para estadías no estranxeiro e en centros españois situados fóra da Comunidade Autónoma de Galicia, correspondentes a diversas accións de formación de investigadores do Programa de recursos humanos do Plan Galego de Investigación, Desenvolvemento e Innovación Tecnolóxica (2006-2010).
No artigo 5º, sobre financiamento e concorrencia, establécense os créditos dos orzamentos xerais da Comunidade Autónoma de Galicia destinados para a concesión das axudas convocadas, e prevese a posibilidade de incrementalos en función das peticións presentadas e de acordo coas dispoñibilidades de crédito.
Na súa virtude, e polo que antecede, esta consellería
DISPÓN:
Artigo único.-Ampliar en cento cincuenta e cinco mil douscentos euros (155.200 ) o crédito correspondente á aplicación orzamentaria 08.02.561B.480.0, e en douscentos vinte e un mil cincocentos euros (221.500 ) o crédito correspondente á aplicación orzamentaria 08.02.561A.480.1, destinados ás accións convocadas na orde da Consellería de Economía e Industria do 10 de xuño de 2010 (DOG nº 114, do 17 de xuño).
O importe total dos compromisos de gastos ascende, como consecuencia destas ampliacións a un máximo de novecentos cincuenta e cinco mil douscentos euros (955.200 ) que se financian con cargo á aplicación orzamentaria 08.02.561B.480.0, e a un máximo de trescentos vinte e un mil cincocentos euros (321.500 ) que se financian con cargo á aplicación orzamentaria 08.02.561A.480.1, importando o crédito total a cantidade de un millón douscentos setenta e seis mil setecentos euros (1.276.700 ).
Santiago de Compostela, 7 de outubro de 2010.
Javier Guerra Fernández
Conselleiro de Economía e Industria
ORDE do 30 de setembro de 2010 pola que se modifica o artigo 6 dos anexos I, II, III e IV da Orde do 6 de xullo de 2010 pola que se establecen as bases para a concesión, en réxime de concorrencia competitiva, das subvencións correspondentes aos programas sectoriais de investigación aplicada, peme I+D e I+D suma do Plan Galego de Investigación, Desenvolvemento e Innovación Tecnolóxica cofinanciadas polo Fondo Europeo de Desenvolvemento Rexional (Feder), no marco do Programa operativo Feder Galicia 2007-2013, e se procede á súa convocatoria para o ano 2010.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 14/10/2010

Por Orde do 6 de xullo de 2010 establécense as bases para a concesión, en réxime de concorrencia competitiva, das subvencións correspondentes aos programas sectoriais de investigación aplicada, peme I+D e I+D suma do Plan Galego de Investigación, Desenvolvemento e Innovación Tecnolóxica cofinanciadas polo Fondo Europeo de Desenvolvemento Rexional (Feder), no marco do Programa operativo Feder Galicia 2007-2013 e se procede á súa convocatoria para o ano 2010.
No artigo 6 dos anexos I, II, III e IV da devandita orde establécese que para proceder ao libramento dos fondos e percibir as axudas correspondentes á primeira anualidade será preciso presentar na data límite do 15 de decembro de 2010 a xustificación correspondente, e que o período de emisión de facturas (realización de gastos) e realización de pagamentos dos gastos executados será nesta anualidade desde a data de presentación da solicitude ata o 15 de decembro de 2010.
Tendo en conta o atraso producido na resolución das devanditas axudas, motivado polo volume de solicitudes presentadas e polo longo proceso de avaliación, e co fin de viabilizar o proceso de xestión e dado que non se causa prexuízo a terceiros, procede modificar o referido artigo 6 dos anexos I, II, III e IV,
DISPOÑO:
A modificación do artigo 6 dos anexos I, II, III e IV da Orde do 6 de xullo de 2010 (Diario Oficial de Galicia do 7 de xullo), pola que se establecen as bases para a concesión, en réxime de concorrencia competitiva, das subvencións correspondentes aos programas sectoriais de investigación aplicada, peme I+D e I+D suma do Plan Galego de Investigación, Desenvolvemento e Innovación Tecnolóxica cofinanciadas polo Fondo Europeo de Desenvolvemento Rexional (Feder), no marco do Programa operativo Feder Galicia 2007-2013 e se procede á súa convocatoria para o ano 2010, no referente ao prazo de presentación da xustificación e o período de emisión de facturas (realización de gastos) e realización de pagamentos dos gastos executados na primeira anualidade (ano 2010) do seguinte xeito:
O prazo de presentación da xustificación e o período de emisión das facturas (realización de gastos) e realización de pagamentos dos gastos executados na primeira anualidade pasa a ter como data límite o 30 de decembro de 2010.
Santiago de Compostela, 30 de setembro de 2010.
Javier Guerra Fernández
Conselleiro de Economía e Industria
RESOLUCIÓN do 13 de setembro de 2010 pola que se dá publicidade aos avais concedidos polo Instituto Galego de Promoción Económica (Igape) no segundo trimestre de 2010.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 19/10/2010

O artigo 13.2º do Decreto 284/1994, do 15 de setembro, de regulación de avais do Instituto Galego de Promoción Económica establece que aos avais concedidos polo Igape se lles dará publicidade no Diario Oficial de Galicia.
En virtude do exposto anteriormente,
RESOLVO:
Un.-Darlles publicidade aos avais concedidos polo Consello de Dirección do Instituto Galego de Promoción Económica (Igape):
Ver referencia pdf "20100D008P029.PDF"
Dous.-Darlles publicidade aos avais concedidos mediante resolución do presidente do Igape en virtude do convenio polo que se establece unha liña de avais do Igape para facilitar ás empresas galegas o acceso ao financiamento operativo adicional:
Ver referencia pdf "20100D008P029.PDF"
Santiago de Compostela, 13 de setembro de 2010.
Joaquín Varela de Limia de Cominges
Director xeral do Instituto Galego
de Promoción Económica
ORDE do 13 de outubro de 2010 pola que se amplía a dotación orzamentaria da Orde do 3 de marzo de 2010 pola que se convocan para o ano 2010 as axudas para a execución de medidas de promoción do sector vitivinícola en mercados de países terceiros.
CONSELLERÍA DO MEDIO RURAL — III. OUTRAS DISPOSICIÓNS — 19/10/2010

A orde da Consellería do Medio Rural do 3 de marzo de 2010 (DOG nº 46, do 9 de marzo) establece a convocatoria para 2010 das axudas para a execución de medidas de promoción do sector vitivinícola en mercados de países terceiros.
No seu artigo 5 indícase que o financiamento das axudas previstas nesta orde para o ano 2010 procedente do Fondo Europeo Agrícola de Garantía (Feaga) e de 1.000.000 euros con cargo á aplicación orzamentaria 13.04.713D.770.0 dos orzamentos xerais da Comunidade Autónoma de Galicia. Esta dotación poderá verse incrementada con outros remanentes orzamentarios se prexuízo de posteriores variacións producidas como consecuencia de modificacións orzamentarias.
Unha vez asinados fondos na conferencia sectorial de Agricultura e Desenvolvemento Rural do 7 de xullo, de acordo co previsto no Real decreto 244/2009, do 27 de febreiro, para a aplicación das medidas do programa de apoio ao sector vitivinícola español (BOE nº 28, do 2 de febreiro) e na Orde do 13 de marzo de 2009 pola que se establecen as bases reguladoras para a concesión de axudas para a execución de medidas de promoción do sector vitivinícola en mercados de países terceiros (DOG nº 53, do 17 de marzo), considérase oportuno ampliar o importe da dotación orzamentaria consignada inicialmente para a concesión das mencionadas axudas.
En consecuencia, de acordo co disposto no artigo 30.I.3º do Estatuto de autonomía de Galicia, e no uso das facultades que me confire a Lei 9/2007, do 13 de xuño, de subvencións de Galicia,
DISPOÑO:
Artigo único-Obxecto.
Ampliar a dotación orzamentaria que se establece no artigo 5 da Orde do 3 de marzo (DOG nº 46, do 9 de marzo de 2010) pola que se convocan para o ano 2010 as axudas para a execución de medidas de promoción do sector vitivinícola en mercados de países terceiros.
O incremento da dotación para o exercicio orzamentario 2010 será de 282.886,98 euros con cargo á aplicación orzamentaria 13.04.713D.770.0.
En todo caso, a concesión das axudas reguladas na mencionada orde estará limitada ás dispoñibilidades orzamentarias.
Disposición adicional
Única.-A ampliación de crédito prevista no artigo único desta orde non afecta o prazo de presentación de solicitudes establecido na mencionada Orde do 3 de marzo de 2010.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 13 de outubro de 2010.
Samuel Jesús Juárez Casado
Conselleiro do Medio Rural
RESOLUCIÓN do 1 de outubro de 2010 pola que se dá publicidade aos convenios de colaboración subscritos por este organismo no segundo cuadrimestre do ano 2010.
INSTITUTO GALEGO DE SEGURIDADE E SAÚDE LABORAL — III. OUTRAS DISPOSICIÓNS — 21/10/2010

O artigo 11.1º da Lei 4/2006, do 30 de xuño, de transparencia e boas prácticas na Administración pública galega, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
DISPOÑO:
Artigo único.-Dar publicidade á relación dos convenios subscritos polo Instituto Galego de Seguridade e Saúde Laboral nos meses de maio, xuño, xullo e agosto do ano 2010, que se incorpora como anexo a esta resolución.
Santiago de Compostela, 1 de outubro de 2010.
Adela Quinzá-Torroja García
Directora do Instituto Galego de Seguridade
e Saúde Laboral
Ver referencia pdf "20300D010P108.PDF"
RESOLUCIÓN do 1 de outubro de 2010 pola que se dá publicidade aos convenios de colaboración asinados no segundo cuadrimestre do ano 2010.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 21/10/2010

En virtude do establecido no artigo 11 da Lei 4/2006, do 30 de xuño, de transparencia e boas prácticas na Administración pública galega,
DISPOÑO:
Artigo único.-Dar publicidade á relación dos convenios de colaboración subscritos nos meses de maio, xuño, xullo e agosto do ano 2010, que se incorpora como anexo a esta resolución.
Santiago de Compostela, 1 de outubro de 2010.
Pablo Figueroa Dorrego
Director da Escola Galega de Administración Pública
Ver referencia pdf "20300D010P108.PDF"
RESOLUCIÓN do 5 de outubro de 2010, da Secretaría Xeral para o Deporte, pola que se conceden subvencións a concellos de Galicia ao abeiro da Resolución do 5 de agosto de 2010 (Diario Oficial de Galicia número 154, do 12 de agosto), pola que se modifican as bases contidas na Resolución do 20 de abril de 2010, pola que se aproban as bases reguladoras para a concesión de subvencións a concellos de Galicia, en réxime de concorrencia competitiva, para a realización de obras de construción, mellora, acondicionamento e reforma de instalacións e espazos deportivos no ano 2010, e se procede a unha nova convocatoria para o ano 2010.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 21/10/2010

De conformidade co disposto na resolución da Secretaría Xeral para o Deporte do 5 de agosto de 2010 (DOG nº 154, do 12 de agosto), pola que se modifican as bases contidas na Resolución do 20 de abril de 2010, pola que se aproban as bases reguladoras para a concesión de subvencións a concellos de Galicia, en réxime de concorrencia competitiva, para a realización de obras de construción, mellora, acondicionamento e reforma de instalacións e espazos deportivos no ano 2010, e se procede a unha nova convocatoria para o ano 2010, recibidas as solicitudes na Secretaría Xeral para o Deporte e rematada a fase de revisión da documentación achegada e de comprobación do grao de cumprimento dos requisitos establecidos na dita resolución, esta secretaría xeral
RESOLVE:
1. Outorgar para as finalidades que se indican as subvencións económicas que a favor dos concellos propostos se identifican e ordenan a seguir por orde da puntuación acadada unha vez aplicados os criterios establecidos no artigo 5.2º da Resolución do 20 de abril de 2010. O importe da subvención acada o oitenta por cento da totalidade do investimento con base no establecido no artigo 7.2º da Resolución do 20 de abril.
Ver referencia pdf "20300D004P057.PDF"
5. A finalidade das subvencións é axudar os concellos de Galicia para a realización de obras de construción, mellora, acondicionamento e reforma de instalacións e espazos deportivos no ano 2010.
6. As subvencións concedidas faranse efectivas con cargo á aplicación 04.60.441A.760.0 e ata unha contía máxima de 920.000 .
Esta resolución comporta unha asignación do crédito establecido por un importe total de 917.592,90  (novecentos dezasete mil cincocentos noventa e dous euros e noventa céntimos).
7. Contra esta resolución os interesados poderán interpoñer recurso potestativo de reposición ante a Secretaría Xeral para o Deporte, no prazo dun mes contado a partir do día seguinte ao da recepción da oportuna notificación ou, de ser o caso, a partir do día seguinte ao da publicación, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente recurso contencioso-administrativo no prazo de dous meses ante o Tribunal Superior de Xustiza de Galicia.
Santiago de Compostela, 5 de outubro de 2010.
José Ramón Lete Lasa
Secretario xeral para o Deporte
CORRECCIÓN de erros.-Resolución do 14 de setembro de 2010, da Secretaría Xeral da Consellería de Medio Ambiente, Territorio e Infraestruturas, pola que se dá publicidade aos convenios de colaboración subscritos por esta consellería no segundo cuadrimestre de 2010.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 21/10/2010

Advertidos erros na devandita resolución, publicada no Diario Oficial de Galicia nº 185, do 24 de setembro de 2010, cómpre facer as seguintes correccións:
-Na páxina 16.409, onde di: «Convenio de colaboración entre a Consellería de Medio Ambiente, Territorio e Infraestruturas e o Concello de Ourense para a xestión de residuos voluminosos», debe dicir: «Convenio de colaboración entre a Consellería de Medio Ambiente, Territorio e Infraestruturas e o Concello da Estrada para a xestión de residuos voluminosos».
-Na páxina 16.409, onde di: «Convenio de colaboración entre a Consellería de Medio Ambiente, Territorio e Infraestruturas e o Concello de Cervo para realización das obras de construción dunha praza en San Cibrao», debe dicir: «Convenio de colaboración entre a Consellería de Medio Ambiente, Territorio e Infraestruturas e o Concello de Cervo para a demolición de edificación para a construción dunha praza en San Cibrao».
-Engadir os seguintes convenios á relación de convenios de colaboración subscritos pola Consellería de Medio Ambiente, Territorio e Infraestruturas no segundo cuadrimestre de 2010, que figura no anexo:
Convenio entre a Consellería de Medio Ambiente, Territorio e Infraestruturas e o Concello da Pobra do Caramiñal para a xestión de residuos voluminosos.
Importe: 3.780 .
Data de sinatura: 23-6-2010.
Convenio entre a Consellería de Medio Ambiente, Territorio e Infraestruturas e o Concello de Vedra para a execución de obras en materia de urbanismo.
Importe: 38.399,88 .
Data de sinatura: 13-8-2010.
Convenio de colaboración entre a Consellería de Medio Ambiente, Territorio e Infraestruturas e o Concello de Coles para a execución de tres actuacións de urbanización nos núcleos rurais de Miegodevila, Sobral e Cambeo.
Importe: 212.396,94 .
Data de sinatura: 13-8-2010.
Convenio de colaboración entre a Consellería de Medio Ambiente, Territorio e Infraestruturas e o Concello de Xunqueira de Espadanedo para a execución da seguinte actuación: Humanización da praza da igrexa de Niñodaguía.
Importe: 178.017,24 .
Data de sinatura: 13-8-2010.
Addenda ao convenio de colaboración entre a antiga Consellería de Política Territorial, Obras Públicas e Transportes e o ente público Portos de Galicia para a construción da obra Treito 3 Vía Ártabra: AC-526. Veigue (VG-1.3)- Porto de Lorbé.
Importe: 0 .
Data de sinatura: 18-8-2010.
RESOLUCIÓN do 24 de setembro de 2010 pola que se corrixe a Resolución do 22 de xuño de 2010, pola que se publica o plan de estudos de máster universitario en Innovación en Seguridade e Tecnoloxía Alimentarias.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 22/10/2010

Advertidos erros no plan de estudos de máster no Diario Oficial de Galicia do 31 de agosto de 2010, este reitorado resolveu o seguinte:
Publicar a corrección correspondente do plan de estudos de máster universitario en Innovación en Seguridade e Tecnoloxía Alimentarias no sentido seguinte:
Nas páxinas 15.298 e 15.299:
Onde di: «Máster universitario en Innovación en Seguridade e Tecnoloxías Alimentarias», debe dicir: «Máster universitario en Innovación en Seguridade e Tecnoloxía Alimentarias».
Santiago de Compostela, 24 de setembro de 2010.
Juan José Casares Long
Reitor da Universidade de Santiago de Compotela
RESOLUCIÓN do 7 de decembro de 2010, da Dirección Xeral de Sostibilidade e Paisaxe, pola que se dá publicidade á Orde do 3 de decembro de 2010 que se aproban provisionalmente as directrices de ordenación do territorio.
CONSELLERÍA DE MEDIO AMBIENTE, TERRITORIO E INFRAESTRUTURAS — I. DISPOSICIÓNS XERAIS — 20/12/2010

Con data do 3 de decembro de 2010 o conselleiro de Medio Ambiente, Territorio e Infraestruturas ditou a orde pola que se aproban provisionalmente as directrices de ordenación do territorio. Mediante a presente dáse publicidade á súa parte dispositiva, que literalmente di:
«DISPONGO:
Primeiro.-Aprobar provisionalmente as directrices de ordenación do territorio de Galicia, incluíndo a súa memoria ambiental.
Segundo.-Elevar este acordo ao Consello da Xunta de Galicia e dar traslado ao Parlamento de Galicia para a súa tramitación, de acordo co disposto para os plans e programas remitidos pola Xunta no Regulamento do Parlamento de Galicia.
Terceiro.-Publicar esta orde no Diario Oficial de Galicia para o seu xeral coñecemento».
Santiago de Compostela, 7 de decembro de 2010.
Manuel Borobio Sanchiz
Director xeral de Sostibilidade e Paisaxe
b) NOMEAMENTOS CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
CORRECCIÓN de erros.-Resolución do 14 de decembro de 2010 pola que se dá publicidade ao acordo do Consello de Dirección do Instituto Galego de Promoción Económica (Igape), que modifica a Resolución do 27 de xullo, pola que se dá publicidade ao acordo do Consello de Dirección do Instituto Galego de Promoción Económica, que aproba as bases reguladoras das axudas do Igape a pemes, autónomos e particulares para a renovación de automóbiles con desmantelamento de automóbiles antigos para o ano 2010 (Plan Remóvete Galicia), e se procede á súa convocatoria en réxime de concorrencia non competitiva, renomeándoa a través desta modificación como Plan Remóvete 2010 G.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 16/12/2010

Advertida omisión na referida resolución, publicada no Diario Oficial de Galicia, número 239, do 15 de decembro de 2010, procede facer a oportuna corrección publicando os anexos I, II, III e V.
Esta corrección de erros non modifica o prazo de presentación de solicitudes.
Ver referencia pdf "24000D013P025.PDF"
ORDE do 19 de outubro de 2010 pola que se modifica a Orde do 23 de decembro de 2009 pola que se aproba o Regulamento da indicación xeográfica protexida Grelos de Galicia e do seu Consello Regulador, e se nomea o Consello Regulador provisional.
CONSELLERÍA DO MEDIO RURAL — III. OUTRAS DISPOSICIÓNS — 25/10/2010

Por orde da Consellería do Medio Rural, do 23 de decembro de 2009, aprobouse o Regulamento da indicación xeográfica protexida Grelos de Galicia e do seu Consello Regulador e nomeouse o Consello Regulador provisional.
En reunión do Pleno do Consello Regulador do 16 de xuño de 2010, aceptouse a renuncia, por motivos persoais, de Mª Teresa Santamarina Alonso como vogal dese Consello Regulador, así como a súa substitución por Soledad Agra Fernández.
Na súa virtude, por proposta do Pleno do Consello Regulador, tendo en conta as consideracións expostas e o disposto no artigo 4 do Decreto 4/2007, do 18 de xaneiro, polo que se regulan as denominacións xeográficas de calidade do sector alimentario e os seus consellos reguladores,
DISPOÑO:
Artigo único.-Modifícase o artigo 2 da Orde do 23 de decembro de 2009, da Consellería do Medio Rural, pola que se aproba o Regulamento da indicación xeográfica protexida Grelos de Galicia e do seu Consello Regulador e se nomea o Consello Regulador provisional, que queda redactado da seguinte maneira:
«Artigo 2º.-Nomeamento do Consello Regulador provisional.
Noméase, por proposta do sector, o Consello Regulador da indicación xeográfica protexida Grelos de Galicia, con carácter provisorio ata que se celebren eleccións na forma determinada pola normativa vixente.
Queda formado polos membros seguintes:
Presidente: José Luis Dadín Rivadas.
Vogais polo sector produtor:
-Begoña Gaute Verdes.
-Adalia Fraga Fraga.
-Secundino Oural Sanjurjo.
-Alejandro Dafonte Liste.
-Soledad Agra Fernández.
Vogais polo sector de operadores-comercializadores e almacenistas en fresco:
-Javier Alvela Edreira.
-José Manuel Fraga Prieto.
-Álvaro Lis Fernández.
-Lorena López Rocha.
-Santiago Galego Castro.
Vogais polo sector das industrias de procesamento:
-Divina Castelo Rey.
-Verónica Núñez López.
-Marcos Cid Cid.
-José Posada González.
-Guillermo Díez Iglesias».
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 19 de outubro de 2010.
Samuel Jesús Juárez Casado
Conselleiro do Medio Rural
CORRECCIÓN de erros.-Orde do 13 de outubro de 2010 pola que se aproba o Regulamento da indicación xeográfica protexida Ternera Gallega e do seu Consello Regulador.
CONSELLERÍA DO MEDIO RURAL — III. OUTRAS DISPOSICIÓNS — 25/10/2010

Advertidos varios erros no texto da citada orde, publicada no DOG número 201, do 19 de outubro de 2010, é necesario realizar a oportuna corrección.
Na páxina 17.326, na columna da dereita, no punto 1 do artigo 29º, onde di:
«e) As empresas inscritas no Rexistro de Salas de Despezamento:».
Debe dicir:
«d) As empresas inscritas no Rexistro de Salas de Despezamento:».
E onde di:
«e) As empresas inscritas no Rexistro de Retallistas e Minoristas de carnes:».
Debe dicir:
«e) As empresas inscritas no Rexistro de Maioristas e Retallistas de carnes:».
RESOLUCIÓN do 26 de novembro de 2010 pola que se ordena a publicación do acordo do Consello da Xunta de Galicia do 21 de outubro de 2010, polo que se declara festa de Galicia de interese turístico na provincia de Pontevedra a Festa do Lacón con Grelos que se celebra no concello de Cuntis.
CONSELLERÍA DE CULTURA E TURISMO — III. OUTRAS DISPOSICIÓNS — 16/12/2010

O Consello da Xunta de Galicia, na súa reunión do día vinte e un de outubro de dous mil dez, adoptou, por proposta do conselleiro de Cultura e Turismo, o seguinte acordo:
Declarar festa de Galicia de interese turístico na provincia de Pontevedra a Festa do Lacón con Grelos, que se celebra o domingo seguinte ao Domingo de Entroido no concello de Cuntis, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico.
En cumprimento co disposto no artigo 20º do dito decreto, ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ao concello correspondente.
Santiago de Compostela, 26 de novembro de 2010.
P.D. (Orde 2-5-2009, DOG nº 155)
Antonio Fernández-Campa García-Bernardo
Secretario xeral da Consellería de Cultura
e Turismo
RESOLUCIÓN do 7 de decembro de 2010 pola que se publica a oferta de emprego público (OPE) de persoal de administración e servizos para o ano 2010.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 20/12/2010

Conforme ao disposto no artigo 70º da Lei 7/2007, do 12 de abril, do estatuto básico do empregado público, no artigo 30º da Lei 9/2009, do 23 de decembro, de orzamentos xerais da Comunidade Autónoma de Galicia para o ano 2010, así como nos estatutos da Universidade de Santiago de Compostela, logo da negociación cos órganos de representación do persoal de administración e servizos,
resolvo:
Primeiro.-Publicar a oferta de emprego público do persoal de administración e servizos da USC para o ano 2010.
Segundo.-Esta OPE inclúe as necesidades de recursos humanos con asignación orzamentaria que non poden ser cubertas cos efectivos de persoal existentes, segundo se detalla no anexo, todo dentro do contexto global de restrición orzamentaria que afecta a todas as administracións públicas.
Terceiro.-A planificación dos recursos humanos na USC oriéntase á atención das unidades prioritarias, á correcta dimensión do volume de efectivos, á mellora na distribución e capacitación dos efectivos para unha máis eficaz prestación dos servizos e a potenciar a estabilidade no emprego.
Cuarto.-As convocatorias das probas selectivas de acceso libre derivadas desta oferta publicaranse no Diario Oficial de Galicia e no Boletín Oficial del Estado, para garantir a publicidade exixida no artigo 75º.2 da Lei 6/2001, do 21 de decembro, de universidades, e executaranse dentro do prazo máximo previsto no artigo 70º do Estatuto básico do empregado público.
Quinto.-Coa finalidade de dar unha maior difusión das distintas convocatorias de probas selectivas derivadas desta oferta de emprego, así como dos actos que deriven delas, na páxina web da USC (www.usc.es) pódese consultar dentro do Servizo de Planificación e Programación de PAS, o sitio dedicado a convocatorias de procesos selectivos.
Santiago de Compostela, 7 de decembro de 2010.
Juan José Casares Long
Reitor da Universidade de Santiago de Compostela
Ver referencia pdf "24200D012P032.PDF"
ORDE do 14 de decembro de 2010 pola que se nomea un vogal do Consello Galego de Cooperación para o Desenvolvemento en representación dos axentes de cooperación.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 20/12/2010

De acordo co establecido no número 5 do artigo 11º do Decreto 326/2004, do 29 de decembro, polo que se regulan os órganos de coordinación e asesoramento en materia de cooperación para o desenvolvemento e polo que se crea o Rexistro de Axentes de Cooperación para o Desenvolvemento, os vogais do Consello Galego de Cooperación para o Desenvolvemento serán nomeados e cesados polo titular do departamento competente, logo da proposta das entidades con representación naquel, mediante orde publicada no Diario Oficial de Galicia.
Mediante Orde do 22 de xaneiro de 2010 (DOG do 2 de febreiro) nomeouse a Agustín Merino García como vogal representante das universidades no Consello Galego de Cooperación para o Desenvolvemento, logo da proposta do Consello Galego de Universidades.
Por acordo do Consello Galego de Universidades do 28 de xullo de 2010, as universidades galegas propoñen a Benita Silva Hermo, vicerreitora de Responsabilidade Social e Calidade da USC, como a súa representante no Consello Galego de Cooperación para o Desenvolvemento.
Polo tanto, vista a proposta de nomeamento formulada polos axentes de cooperación para o desenvolvemento e de acordo co disposto nos números 5 e 7 do artigo 11º do Decreto 326/2004, do 29 de decembro,
DISPOÑO:
Artigo único.
Primeiro.-O cesamento como vogal titular no Consello Galego de Cooperación para o Desenvolvemento en representación dos axentes de cooperación, de Agustín Merino García, e agradécenselle os servizos prestados.
Segundo.-Nomear como vogal do Consello Galego de Cooperación para o Desenvolvemento, en representación dos axentes de cooperación, das universidades galegas, logo da proposta do Consello Galego de Universidades, a Benita Silva Hermo, vicerreitora de Responsabilidade Social e Calidade da Universidade de Santiago de Compostela.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 14 de decembro de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
CONSELLERÍA DE SANIDADE
RESOLUCIÓN do 15 de novembro de 2010, da Dirección Xeral de Formación e Colocación, pola que se procede á publicación das subvencións concedidas en virtude da Orde do 30 de abril pola que se establecen as bases reguladoras e se procede á convocatoria pública de subvencións para a programación de accións formativas experimentais e complementarias das especialidades do ficheiro do Servizo Público de Emprego Estatal, dirixidas prioritariamente ás persoas traballadoras desempregadas, cofinanciadas polo Fondo Social Europeo na Comunidade Autónoma de Galicia para o exercicio de 2010.
CONSELLERÍA DE TRABALLO E BENESTAR — III. OUTRAS DISPOSICIÓNS — 20/12/2010

De conformidade co disposto no artigo 15º da Lei 9/2007, do 13 de xuño, de subvencións de Galicia, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, programa e crédito orzamentario a que se imputen, o beneficiario, a cantidade concedida e a finalidade ou as finalidades da subvención.
Finalidade da axuda: as axudas teñen como finalidade a subvención das accións formativas experimentais e complementarias das especialidades formativas do ficheiro do Servizo Público de Emprego Estatal dirixidas prioritariamente ás persoas traballadoras desempregadas, a través de dous programas:
Programa 1. Cursos de posgrao e cursos organizados por escolas de especialización profesional das universidades galegas, así como daquelas entidades expresamente vinculadas ás universidades, dirixidos á mellora da empregabilidade das persoas con titulación universitaria, que teñan carácter ocupacional e sexan útiles para a mellora da inserción laboral das persoas posgraduadas. Programa 2. Accións de carácter experimental que non teñan cabida nas especialidades formativas do ficheiro do Servizo Público de Emprego Estatal e que melloren a empregabilidade de persoas destinatarias.
Norma reguladora: Orde do 30 de abril de 2010 pola que se establecen as bases reguladoras e se procede á convocatoria pública de subvencións para a programación de accións formativas experimentais e complementarias das especialidades do ficheiro do Servizo Público de Emprego Estatal dirixidas prioritariamente ás persoas traballadoras desempregadas cofinanciadas polo Fondo Social Europeo na Comunidade Autónoma de Galicia para o exercicio de 2010. (Diario Oficial de Galicia nº 85, do 6 de maio).
Aplicacións e créditos orzamentarios:
12.05.323.A.444.0 (209.424 ), 12.05.323A.460.0 (800.000 ), 12.05.323A.471.0 (1.111.511 ) e 12.05.323A.481.0 (1.051.403 ).
Santiago de Compostela, 15 de novembro de 2010.
Ana María Díaz López
Directora xeral de Formación e Colocación
Ver referencia pdf "24200D010P027.PDF"
Ver referencia pdf "24200D011P028.PDF"
RESOLUCIÓN do 16 de decembro de 2010, da Secretaría Xeral para o Deporte, pola que se fan públicas as listas provisionais de solicitudes aceptadas, de solicitudes excluídas e pendentes de emenda, presentadas ao abeiro da Resolución do 18 de outubro de 2010 pola que se establecen as bases reguladoras para a concesión de subvencións, en réxime de concorrencia non competitiva, a clubs deportivos e agrupacións deportivas escolares de Galicia, para o desenvolvemento de actividades deportivas.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 20/12/2010

De conformidade co disposto na Resolución do 18 de outubro de 2010, da Secretaría Xeral para o Deporte, pola que se establecen as bases reguladoras para a concesión de subvencións, en réxime de concorrencia non competitiva, a clubs deportivos e agrupacións deportivas escolares de Galicia, para o desenvolvemento de actividades deportivas (DOG nº 203, do 21 de outubro), recibidas as solicitudes nos correspondentes servizos provinciais de deportes, e rematada a fase de revisión da documentación achegada e de comprobación do grao de cumprimento dos requisitos establecidos na devandita resolución, a Secretaría Xeral para o Deporte
RESOLVE:
Primeiro.-Publicar a lista provisional de solicitudes aceptadas. Tal relación recóllese no anexo I desta resolución ordenada por nome da entidade.
Segundo.-Publicar a lista provisional de solicitudes que se deberán emendar por presentar a documentación incompleta. Tal relación recóllese no anexo II desta resolución ordenada por nome da entidade.
Terceiro.-Publicar a lista provisional de solicitudes excluídas e o motivo da exclusión. Tal relación recóllese no anexo III desta resolución, ordenada por nome da entidade.
Cuarto.-Estas listas exporanse nos taboleiros de anuncios dos servizos provinciais e da Secretaría Xeral para o Deporte, así como na páxina web www.deportegalego.es.
Quinto.-Os interesados poderán formular reclamacións, emendar erros e falta de documentación nun prazo de dez (10) días hábiles contados desde a data de publicación desta resolución no Diario Oficial de Galicia, ante os respectivos servizos provinciais de deportes. Transcorrido este prazo sen que se emenden as deficiencias, considerarase que o interesado desiste na súa petición logo da resolución ditada nos termos previstos no artigo 42º da Lei 30/1992, do 26 de novembro, modificada pola Lei 4/1999, do 13 de xaneiro, de réxime xurídico das administracións públicas e do procedemento administrativo común.
Santiago de Compostela, 16 de decembro de 2010.
José Ramón Lete Lasa
Secretario xeral para o Deporte
Ver referencia pdf "24200D007P013.PDF"
Ver referencia pdf "24200D008P014.PDF"
RESOLUCIÓN do 26 de novembro de 2010 pola que se ordena a publicación do acordo do Consello da Xunta de Galicia do 21 de outubro de 2010, polo que se declara festa de Galicia de interese turístico na provincia da Coruña a Faguía do Carnés que se celebra no concello de Vimianzo.
CONSELLERÍA DE CULTURA E TURISMO — III. OUTRAS DISPOSICIÓNS — 16/12/2010

O Consello da Xunta de Galicia, na súa reunión do día vinte e un de outubro de dous mil dez, adoptou, por proposta do conselleiro de Cultura e Turismo, o seguinte acordo:
Declarar festa de Galicia de interese turístico na provincia da Coruña a Faguía do Carnés, que se celebra o nove de xullo de cada ano no concello de Vimianzo, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico.
En cumprimento co disposto no artigo 20º do dito decreto, ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ao concello correspondente.
Santiago de Compostela, 26 de novembro de 2010.
P.D. (Orde 2-5-2009, DOG nº 155)
Antonio Fernández-Campa García-Bernardo
Secretario xeral da Consellería de Cultura
e Turismo
RESOLUCIÓN do 26 de novembro de 2010 pola que se ordena a publicación do acordo do Consello da Xunta de Galicia do 21 de outubro de 2010, polo que se declara festa de Galicia de interese turístico na provincia da Coruña a Festa do Galo Piñeiro e Mostra Cabalar que se celebra no concello do Pino.
CONSELLERÍA DE CULTURA E TURISMO — III. OUTRAS DISPOSICIÓNS — 16/12/2010

O Consello da Xunta de Galicia, na súa reunión do día vinte e un de outubro de dous mil dez, adoptou, por proposta do conselleiro de Cultura e Turismo, o seguinte acordo:
Declarar festa de Galicia de interese turístico na provincia da Coruña a Festa do Galo Piñeiro e Mostra Cabalar, que se celebra na primeira semana do mes de agosto de cada ano no concello do Pino, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico.
En cumprimento co disposto no artigo 20º do dito decreto, ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ao concello correspondente.
Santiago de Compostela, 26 de novembro de 2010.
P.D. (Orde 2-5-2009, DOG nº 155)
Antonio Fernández-Campa García-Bernardo
Secretario xeral da Consellería de Cultura
e Turismo